20. schôdza NR SR - 1.deň - B. popoludní
Dátum: 2024-09-12
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

246. Milá pani Kolíková, všetko najlepšie k vaším meninám, veľa zdravia, šťastia, božského požehnania, nech ste zdravá, všetkým Máriám, nech sú zdravé, spokojné, nech zažívajú len lásku a pokoj, pokoj. Nevykrikujte, chlapci! Gašpar vás upozorní. Takže počuli ste, priatelia, že tí, čo berú dotácie, sú príživníci, takže každý, počuli ste, pani Plevíková, sú príživníci. A to je neskutočné, my tu máme toľko príživníkov, ale toľko príživníkov, ten Migaľ, to je taký príživník, to je neskutočné, aký to je príživník. Poslanec HLAS-u Samuel Migaľ mal popri novinárčine občianske združenie, ktoré viackrát uzavrelo zmluvu so štátom. Migaľom vedené združenie zmluvou zinkasovalo najskôr 10-tisíc, potom 40-tisíc, 10-tisíc a dostali 40-tisícovú dotáciu, no a teraz dostal 337-tisíc, ale pozor, on odstúpil z toho svojho občianskeho združenia a už je to jeho žena. Dnes sme tu naozaj počuli nechutné a odporné, odporné výrazy na rodinných príslušníkov. A na toto som ja citlivý, pretože mojim deťom sa vyhrážali, mojim deťom sa vyhrážali zabitím a na toto som ja veľmi citlivý, pretože toto nie je politika, keď niekto začne spomínať starého otca, pána Šimečku, ktorý kedysi prednášal marxizmus-leninizmus. No čo ja viem, čo môj starý otec robil a za to ho ideme odvolávať? Za to ho idete odvolávať? Tie vaše vyfabulované, trápne, ale naozaj trápne hnojom obsiahnuté kecy o tom, že sme protesty robili preto, aby sa zakrylo Šimečkove kšeftovanie. Toto, milí Slováci, ešte raz, oni tvrdia, že vy chodíte na protesty preto, aby ste ochránili Šimečku. Vlastne tým ideme my zakryť Šimečkove kšefty, toto tu tvrdia. A Migaľ, Migaľ zoberie 370-tisíc jak lusk, ale to nie je príživník, lebo to je smero-hlaso-esenovský koaličný kandidát. To nie, urážali tu manželku pána Šimečku s tancovaním. Modernému tancu sa rozumie určite ten, čo to rozprával, tak ako sa rozumie Glück boxovaniu. Čiže sa nerozumie, pretože rozprával všetko, neprerušujte ma, pán Gašpar, dobre? Prosím vás, neprerušujte ma, pán Gašpar, ja keby som toto povedal, tak ziapete na mňa, tak sa ukľudnite, pán Gašpar, a riaďte tú schôdzu čestne. Takže Glück sa rozumie boxovaniu presne tak, ako sa rozumejú títo páni modernému tancu. Ale urazili a urážajú a aké veci píšu na internete o manželke, partnerke pána Šimečku, to je neskutočné, to je neskutočné! Otierajú si hubu, lebo Fico... (Prerušenie vystúpenia predsedajúcim.) Gašpar, Tibor, podpredseda NR SR Dosť, dosť, páni poslanci, ja sa ospravedlňujem za svoju reakciu, pán Pročko, vám, ale chcem, aby sme zachovali dekórum naďalej, dobre, takže bez tých poznámok. Pokračujte, pán Pročko. Pročko, Jozef, poslanec NR SR Ďakujem veľmi pekne. Utíšil ste si svojich? Ďakujem, ste úžasný, pán Gašpar. Čo je vám zle? Takže pokračujem ďalej. Ideme, ideme k tomu, že naozaj urážať rodinných príslušníkov a takýmto podlým spôsobom, ale podlým spôsobom, to je Ficova naozaj veľmi dobrá politika. Fico musí vždy vytvoriť nejakého nepriateľa a toho nepriateľa, keď vytvorí, tak zakrýva svoju neschopnosť, a to v akom hnoji sa nachádzame, pretože nie sú lacnejšie potraviny, pretože policajti nedostanú pridané, pretože nemáme lacnejší benzín, pretože naozaj berú sa dôchodky ľuďom, ale ľuďom sa nepridáva. A toto Fico potrebuje zakryť tým, že Šimečka a jeho rodinní príslušníci sú zločinci, ktorí okrádajú tento štát. No, keby som vám prečítal, nemám to tu, ale 90 % koaličných poslancov a koaličných partnerov dostalo nejakú dotáciu cez niekoho, ich rodinní príslušníci, príslušníci ich rodinných príslušníkov. To je neskutočné! Aj tu teraz v sále sedia tam vzadu, tí dostali také peniaze, ale nebudem to tu rozoberať ďalej. Takže toto je to, čo Fico musí urobiť. Vytvorí nepriateľa, on to robí sofistikovane. Najprv Dzurinda, potom Radičová, to, čo urobil Matovičovi, to, čo urobil na protestoch, ako burcoval ľudí. Strhnite si rúška, ako chodil, ako vytváral, ako urážal Igorovu Matovičovu manželku, aké fabulácie, rozprával, že je daňový podvodník. Takže Šimečka je teraz podvodník, lebo jeho rodičia dostávali nejaké dotácie, Matovič je podvodník, daňový podvodník. Keby bol Igor Matovič daňový podvodník, už dávno sedí, pretože Fico mal osem rokov na to, posadiť ho do basy. Lenže nebolo žiadne, bolo všetko v poriadku, ale Fico potrebuje človeka pošpiniť. Potrebuje o človeku porozprávať, že Šimečkov starý otec prednášal marxizmus-leninizmus. Čo to je za človeka? Komunista Fico, birmovaný komunista, pardon, ešte k tomu. Ale urážať manželky? Ale už vám nespomenú, že Ficova manželka mala vyše 700 eseročiek, to nie. Vyše 700 eseročiek, na čo eseročky slúžili? Ako hovorí poslanec Gašpar, to je môj hodnotiaci úsudok, no podľa mňa slúžili na zakrytie kšeftov. Veď to je hodnotiaci úsudok. Gašpar tu predvádzal hodnotiace úsudky, ako bude, mohol by byť náhodou, keby mohol ovplyvňovať a on by aj ovplyvňoval, keby ovplyvňoval, keby mal možnosť, ten Šimečka, tak to tu Gašpar dokrútil, ale takým spôsobom, že to je strašné. A Gašpar rozpráva, čo je stará mama Šimečková, otec, brat, ale vlastného syna, ktorého si dosadil do SIS-ky, nespomenie. To už nie, to je v poriadku, to je v poriadku. Tak ako Ficov syn dostal dotáciu, ale to je tiež v poriadku, lebo Ficov syn pomáha a títo príživníci Šimečkovci, tí nepomáhajú. Ale Ficov syn pomáha, aj Svetlana Ficová pomáhajú, všetci smeráci pomáhajú, len vy ste zlo. Vy ste obrovské zlo, a tá Matovičova žena, aké bola zlo. Je to nechutné, je to nechutné, keby každému Hazuchovi, keby Hazuchovi, poslancovi Hazuchovi, ktorý mi tu rozbil telefón, keby niekto urážal jeho manželku takýmto spôsobom, tak si neviem predstaviť, čo by robil. Urážate rodinných príslušníkov, rodinných príslušníkov urážate neskutočným spôsobom. A ja musím kvitovať vystúpenie pána Mikloška, ktorý naozaj skvele pomenoval to, čo sa tu deje, a to je fakt, nám sa komunizmus neskutočne vrátil. Komunisti takto kádrovali, ja som sa tu zasmial, no zasmial. Ja som sa zasmial, pretože keď Mažgút povie, že on bude, on sa ešte rozhoduje, ako bude hlasovať. No Mažgút, ten takto dá uši dole a hlasuje, ako chceme, ako chce Fico. Mažgút vám povie, že on sa ešte rozhodne. Ja som sa rehotal ako nikdy. Ale nesmiete sa smiať, lebo vás vykážu zo sály. Tak som im tlieskal, ani to nesmiete, lebo tlieskanie, tlieskanie sa nemôže. Ale Gašpar ho teraz nepošle, že to je šialený potlesk, choďte vy. Myslíte, že mu Gašpar teraz povie, že vykážem vás zo sály? To je tá ich spravodlivosť a zase vykrikujú. Myslíte si, že teraz Mažgúta napomenie Gašpar? No nie, milí televízni diváci, čo teraz pozeráte... (Reakcia z pléna.) Netykajte mi. Prosím vás, aby mi netykal a nestará sa do môjho vystúpenia. Môžte mu to povedať? Gašpar, Tibor, podpredseda NR SR Poprosím vás všetkých, aby ste nechali pána... Môžem povedať, keď budete vy ticho chvíľu, pán Pročko, dobre? Poprosím všetkých poslancov, aby ste neprerušovali pána Pročka vo svojom prejave, dobre? Už ste ma, pán Pročko, domýlil, už som vás oslovil, že ste pani. Nech sa páči. Pročko, Jozef, poslanec NR SR Veci z FTVŠ, ako som ťa domýlil, ale to si nechám na inokedy. Takže, prepáčte, Šimečka je zločinec a treba ho odvolať. Treba ho odvolať, lebo musíme si vyfabulovať nejakého nepriateľa, niekoho, o kom budeme rozprávať, že toto nie je možné. A za čo môže Šimečka? Za čo môže Michal Šimečka? Za čo? Za to, že jeho mama dostala, dostáva nejaké dotácie, za to môže? Ja mám neziskovú organizáciu tridsať rokov, ani jednu dotáciu som nedostal, ani jednu, ani jednu jedinú a pomáham, naozaj pomáham. Som príživník podľa pani Plevíkovej, lebo mám neziskovú organizáciu? To je neskutočné, to je neskutočné. Viete, počuli ste, že som zlý človek a viete, to je to, čo tu stále je. Oni, oni vás budú urážať, budú vám rozprávať, budú vykrikovať, ale mňa už trikrát by vykázal zo sály, ale ešte ani raz, ani jedného z nich nevykázal zo sály. Poďme ďalej. Máme tu ďalšieho takého odborníka, ktorý, ktorý tu dostal dotáciu len preto, lebo poctivo plní ako výkonný práporčík všetky veci, Michelko. Michelko dostal dotáciu, je to príživník? Podľa Plevíkovej je to príživník, obrovský nechutný príživník Michelko, ktorému Fico dal takto kostičku, tu máš. Je rozdiel, keď niekto dostane 300-tisíc a 20-tisíc? Pre mňa nie, pre mňa je to tiež tak isto úplatok. Takže, Michelko, odstúpte! Poďme rýchle, Gašpar, zvolajte schôdzu, so synom napíšte na počítači, keď sa syn tam bude hrať nejakú hru počítačovú, napíšte nejaké odvolanie na Michelka, aby Michelko bol odvolaný, pretože veď to je neskutočné, aby predseda výboru pre médiá dostal dotáciu. Okamžite ho odvolať, veď to zneužíva tento štátny systém. Najviac ma naozaj pobavilo to, že organizujeme, milí diváci, ešte raz, ktorí pozeráte, lebo to pozerajú cez televíziu, to nepozerajú cez nejaké tajné Pegasusy, čo majú nakúpené v SIS-ke. Takže viete, oni vám rozprávajú, že ešte raz, že chodíte na tie protesty preto, lebo chránite Šimečku. No ja som tam chodil preto, lebo to, čo Pellegrini rozprával pred voľbami o lacnejších potravinách, to, čo robia je neskutočné, naozaj neskutočné. Vy, obyčajní ľudia, živoríte a Fico si dá doživotnú rentu, doživotnú rentu, zvýšia si dvojnásobne platy a Fico pred voľbami rozpráva, že aké je to chrapúnstvo, aké je to nechutné, keby si ministri zvyšovali platy, veď to je odporné, odporné. No a je pri moci a už to neni odporné, už to neni chrapúnstvo, už je to normálne, lebo on si to zaslúži, on si to naozaj zaslúži. Toto odvolanie je tak zle urobené a takým naozaj komunistickým spôsobom pripravené, že to kole oči okolitému svetu. A okolitý svet vidí, čo robí Robert Fico. Oni to vidia a Robert Fico aj týmto odvolaním chce zakryť to, že nám idú zobrať tie eurofondy, nám idú zobrať dotácie, ale nie preto, že Šimečkova teta dostala dotáciu, nie preto, že Šimečkova matka má nadáciu, ale preto, lebo Robert Fico tu robí zo Slovenska Rusko, tu robí Bielorusko. To, čo predvádzajú je niečo neskutočné, odporné, nechutné! Oni tak demokraciu lámu a našu slobodu, našu slobodu, aj vašu slobodu doma. Fico vám dal deväťsto príplatkov. Teraz bol môj rodinný príslušník si dať pas spraviť. Do apríla to bolo sedemdesiat euro, teraz je to už stopäťdesiat euro, priatelia. A toto je Robert Fico, toto vám dáva Robert Fico, dane, poplatky a sebe si pridáva peniaze. Čo vám dal? Lacnejšie potraviny, lacnejší benzín? A Blcháč, Blcháč tu povie, že potraviny sú lacnejšie, lebo sú bilbordy, na ktorých je napísané, že ceny klesajú, ceny padajú. Ja neviem, mne odstrelilo dekel. Marketingový ťah hypermarketov a obchodov Blcháč dáva za fakt, že lacnejú potraviny. Tak toto je, toto, no nesmejte sa, nesmejte sa, lebo vykáže vás Gašpar, nesmejte sa... (Prerušenie vystúpenia predsedajúcim.) Gašpar, Tibor, podpredseda NR SR Nie, pán poslanec, ja vás upozorním, že sa vráťte k veci. Dobre? Pročko, Jozef, poslanec NR SR Vraciam sa k veci. Takže rozpráva o Šimečkovi, rozpráva o Šimečkovi, že Šimečka je ten, ktorý má rodinného príslušníka, ktorý dostal, vďaka nemu dostali dotácie a vďaka, dobre. Papierenskému gigantu štát pod palcom Roberta Fica udelil štedré daňové prázdniny. Prepojenie medzi expremiérom a vplyvným manažérom vás prekvapí. Syn Roberta Fica sa nepriženil do hocijakej rodiny, jeho nežnejšia polovička Nataša je totiž dcérou Miloslava Čurillu, jedného z najmocnejších mužov ružomberských papierní MONDI. Celulózka má šťastie na finančné stimuly, takzvané daňové prázdniny... (Prerušenie vystúpenia predsedajúcim.) Gašpar, Tibor, podpredseda NR SR Pán Pročko, vráťte sa k téme, pán Pročko. Pročko, Jozef, poslanec NR SR ...daňový stimul v sume 25 miliónov a druhýkrát mohla sa tešiť daňovej úľave 49 miliónov. Čiže pozor, upozorňuje ma Gašpar, o tomto nerozprávaj, Pročko, len o Šimečkovi. Veď to je k téme, Gašpar, to je k téme. Jeden, jeden dostal dotáciu, o tom môžme rozprávať a druhý nedostal. Veď to je k téme. Gašpar, už sa ukľudni, už nebuď, Tibor Gašpar, komunista, ale vráť sa na FTVŠ, kde si bol normálny človek, kde si spravodlivo riešil veci, nie takýmto spôsobom. Takže toto, toto je ten dôvod. Ficov syn, Ficova žena, Ficove deti, všetko okolo Fica, keď dostáva dotácie, keď berie dotácie, všetko je v poriadku, všetko je okej. Keď to má Šimečkova rodina, poďme ho odvolať a poďme kydať na jeho rodinu hnoj, poďme jeho manželku okydať, poďme celú jeho rodinu okydať. Je to odporné, je to nechutné. A toto sa dialo Igorovi Matovičovi a jeho žene. Fico si vždy vyfabuloval a vytvoril nepriateľa. Je to neskutočné a odporné. Rozprávali tu o tom, že na tých zhromaždeniach sa šírila nenávisť, že ľudia kričali "do basy". No tak to je hodnotiaci úsudok, Gašpar, ako si povedal. Každý môže mať hodnotiaci úsudok, tí ľudia nemôžu mať hodnotiaci úsudok, do basy? Prečo by nemohli mať hodnotiaci úsudok, do basy? Veď to je len hodnotiaci úsudok. A počuli ste čo kričali na mítingoch Roberta Fica? Čo sa tam dialo, aké odpornosti, aké nechutnosti, aké zvrátenosti? Ale to oni môžu. Oni môžu, oni môžu urážať, môžu dehonestovať, môžu, môžu rabovať. A viete, tuná pán Gašpar rozprával o tom, že budeme sa rozprávať o tom, či zločinec a zlodej sa tu môže hovoriť. No, hodnotiaci úsudok môj je, že Fico je zlodej. Ale pozor, ten môj hodnotiaci úsudok vychádza z nahrávky Trnka - Počiatek, kde Počiatek rozpráva, že Fico a Slota ukradli dve miliardy. Videli ste tú nahrávku? Videli. Čiže môj hodnotiaci úsudok, že Fico je zlodej, je na základe toho, že Počiatek povedal, že Fico je zlodej. A keď to povedal Počiatek, ktorého ste už odvtedy nevideli, je niekde, niekde ho upratali, tak je to pravda, alebo to nie je pravda? Čiže môj hodnotiaci úsudok, že Fico je zlodej, je pravda, alebo nie je pravda? Na záver môjho vystúpenia chcem povedať, že to, čo tu predvádzajú celý deň, je tak sfušovaná fraška, na smiech, na smiech. Povedať, že mítingy robíme preto, aby sme zakryli Šimečku, kto z tých ľudí tam bol kvôli tomu? Tí ľudia tam boli kvôli tomu, kvôli tomu, že Fico zase vedie krajinu tam, kde ju viedol. Že Fico vedie tú krajinu do bielorusko-ruskej okupácie, kedy naozaj sa človek bál niečo povedať. A toto robia aj policajtom. Vy robte to, čo chceme my, lebo keď nie, tak uvidíte. Toto šírenie strachu, šírenie nenávisti, lebo keď máte krvavé oči, ste ľahšie ovládaný. Ja by som chcel zaželať všetkým Máriám ešte krásny večer a pánovi Šimečkovi, no on to povedal naozaj presne. A vkuse mi skáču do reči a Gašpar ich nechá, ale nechám to, to je, to je, to je, Tibor, to je odporné. A to je spravodlivé pre nich. Vkuse, vkuse vykrikujú. A tento tu čo vykrikuje? Vy sa do toho nestarajte. No mne už, mne už, mňa už by, keby som ja povedal, že vráťme mu čas, tak už by som išiel z tejto sály preč. Čiže, priatelia... (reakcia z pléna) ...nediskutuj so mnou. Čiže, priatelia, priatelia... nediskutujte, som vám povedal... priatelia, to, čo povedal pán Šimečka, keď ho odvolajú, nič lepšia sa mu nemôže stať, nič lepšie. Sedieť vedľa Gašpara? Sedieť vedľa Žigu? Sedieť vedľa Danka? Jeden obvinený, druhý obvinený, tretí, no čo, ja keď počujem, no čo to pán Pročko robíte? Ja, to je, to je strašné. Danko, fakt Igor to povedal, bolo by najlepšie pre nás, aby sa Danko stal predsedom parlamentu. To by bolo úžasné, to by bolo úžasné. Nech Slovensko, čo celý svet vidí, čo my tu máme za elitu. Ďakujem veľmi pekne. Som rád, že Tibor Gašpar nikoho nevykázal zo sály.